5.4.2023
SL
Uradni list Evropske unije
C 125/65 sreda 14. septembra 2022
37. poziva Komisijo in države članice, naj spodbujajo neposredno vključevanje lokalnih in regionalnih organov v oblikovanje in izvajanje projektov, tudi z oblikovanjem podrobnih smernic za prijavo in krepitvijo svojih zmogljivosti za izvajanje novega evropskega Bauhausa; poziva regionalne in lokalne organe, naj preučijo, kako bi lahko lokalnim kulturnim ustanovam koristilo izvajanje načel novega evropskega Bauhausa, zlasti za ublažitev njihovega podnebnega odtisa;
38. v zvezi s tem poudarja, da bi lahko pripravljalni ukrep v zvezi s platformo za upravljanje znanja za novi evropski Bauhaus v proračunu za leto 2022 prispeval k racionalizaciji smernic in izmenjavi informacij o možnostih financiranja za morebitne prosilce ter da bi bilo mogoče ukrep po letu 2023 še razširiti;
39. poudarja pomen večje prožnosti za lokalne in regionalne organe pri preizkušanju projektov novega evropskega Bauhausa in izpostavlja potencial regulativnega „peskovnika“, ki bi omogočal spodbujanje inovacij v krožnem gospodarstvu in znotraj te pobude;
40.
meni, da bi moral biti novi evropski Bauhaus del širšega kulturnega dogovora za Evropo; poudarja, da bi morala ta pobuda posvojiti in spodbujati neizkoriščeni potencial kulturnega in ustvarjalnega sektorja in panog, vključno s kulturnimi ustvarjalci, kot gonilno silo trajnostne gospodarske rasti in vir inovativnih, visokokakovostnih storitev in proizvodov, in sicer z zagotavljanjem vključenosti kulturnega in ustvarjalnega sektorja in panog, ki se opira na ciljne smernice, in odpiranjem novih priložnosti za sodelovanje, vzajemno učenje, krepitev zmogljivosti in kulturno izmenjavo, hkrati pa zagotoviti poštene delovne pogoje in pravično plačilo za sodelujoče; poudarja, da bi bilo treba spodbujati okoljsko trajnost kulturnih dogodkov, povezanih z novim evropskim Bauhausom;
41. poziva Komisijo, naj Parlamentu omogoči tesnejše sodelovanje v ustreznih organih novega evropskega Bauhausa, kot je okrogla miza na visoki ravni;
42. poziva, naj prihodnji laboratorij novega evropskega Bauhausa prispeva k raziskavam in inovacijam na prednostnih področjih gibanja; poudarja, da mora laboratorij novega evropskega Bauhausa pripraviti inovativna priporočila, sodelovati z drugimi institucijami, nacionalnimi, regionalnimi in lokalnimi vladami ter deležniki, vključno s civilno družbo in lokalnimi skupinami, ter določiti jasna in pregledna pravila delovanja in poročanja v skladu s pobudo; poziva Komisijo, naj pospeši uvajanje laboratorija in mu zagotovi ustrezna sredstva;
43. pozdravlja ustanovitev festivala in vsakoletne nagrade novega evropskega Bauhausa, ki bi morala odražati bogato kulturno raznolikost Unije in si prizadevati za sinergije z drugimi ustreznimi evropskimi priznanji in prireditvami; poudarja pomen organizacije dogodkov v okviru novega evropskega Bauhausa po vsej Evropi, da bi dosegli več ljudi in ozaveščali o pobudi, tudi s posebnimi prireditvami, festivali in razglasitvijo evropskega leta novega evropskega Bauhausa;
44. poziva Komisijo, naj destinacije letnih festivalov novega evropskega Bauhausa načrtuje ob upoštevanju evropskih mest, ki jih UNESCO izbere za „svetovno prestolnico arhitekture“; predlaga, naj se festival novega evropskega Bauhausa izvede v mestih EU, ki so bila izbrana za svetovne prestolnice arhitekture, da se izboljša promocija evropske arhitekture in inovacij;
45. poziva Komisijo, naj vzpostavi in redno posodablja javno, digitalno in lahko dostopno podatkovno zbirko projektov in ukrepov novega evropskega Bauhausa, da bi bili rezultati te pobude bolj prepoznavni, da bi se ta na podlagi najboljših praks bolj razvila, tudi v kulturnem sektorju, ter naj okrepi izmenjavo znanja, raziskave in razvoj;
46. poziva, naj se ob spoštovanju večjezičnosti okrepijo prizadevanja glede komuniciranja, ozaveščanja in prepoznavnosti novega evropskega Bauhausa, da bi ljudi bolje spoznali to pobudo, jo podprli in v njej sodelovali, in sicer zlasti z dejavnostmi participativnega ozaveščanja javnosti, tudi prek družbenih medijev in digitalnih publikacij, kot so